***ՆԱԽԱԳԻԾ***

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ ՈՒ Մ**

2019 թվականի N –Ն

**ԱՐՅԱՆ ԲԱՂԱԴՐԱՄԱՍԵՐԻ ՊԵՏԱԿԱՆ ՊԱՇԱՐՆԵՐԻ**

 **ՍՏԵՂԾՄԱՆ, ՊԱՀՊԱՆՄԱՆ ԵՎ ՆՈՐԱՑՄԱՆ**

**ԿԱՐԳԸ ՀԱՍՏԱՏԵԼՈՒ ՄԱՍԻՆ**

Հիմք ընդունելով «Մարդու արյան և դրա բաղադրամասերի դոնորության և փոխներարկումային բժշկական օգնության մասին» ՀՀ օրենքի 6-րդ հոդվածի 1-ին մասի 8-րդ կետը՝ Հայաստանի Հանրապետության կառավարությունը որոշում է.

1.Հաստատել արյան բաղադրամասերի պետական պաշարների ստեղծման, պահպանման և նորացման կարգը` համաձայն Հավելվածի:

2. Սույն որոշումն ուժի մեջ է մտնում պաշտոնական հրապարակման օրվան հաջորդող տասներորդ օրը:

Հավելված

ՀՀ կառավարության

2019 թվականի \_\_\_\_\_ N \_\_\_Ն որոշման

**ԿԱՐԳ**

**ԱՐՅԱՆ ԲԱՂԱԴՐԱՄԱՍԵՐԻ ՊԵՏԱԿԱՆ ՊԱՇԱՐՆԵՐԻ**

**ՍՏԵՂԾՄԱՆ, ՊԱՀՊԱՆՄԱՆ ԵՎ ՆՈՐԱՑՄԱՆ**

1. Սույն կարգը կարգավորում է արյան բաղադրամասերի պետական պաշարների ստեղծման, պահպանման և նորացման հետ կապված հարաբերությունները:
2. Արյան բաղադրամասերի պետական պաշարների ստեղծումը, պահպանումը և նորացումն իրականացվում է Հայաստանի Հանրապետության օրենսդրությամբ սահմանված կարգով համապատասխան տեսակների գործունեության լիցենզիա ունեցող արյան դոնորություն և փոխներարկումային բժշկական օգնություն և սպասարկում իրականացնող բժշկական կազմակերպություններում (այսուհետ` բժշկական կազմակերպություն)` բնակչության առողջության պահպանման և բարելավման ծրագրերի շրջանակներում պետության կողմից անվճար և արտոնյալ պայմաններով տրամադրվող բժշկական օգնության և սպասարկման նպատակով կնքված պայմանագրերի հիման վրա:
3. Արյան բաղադրամասերի պետական պաշարները ստեղծվում են նաև ռազմական դրության և արտակարգ իրավիճակների պայմաններում փոխներարկումային բժշկական օգնության և սպասարկման կազմակերպման նպատակով:
4. Արյան բաղադրամասերի պետական պաշարների ստեղծման, պահպանման և նորացման համար պատասխանատու է բժշկական կազմակերպության ղեկավարը և նրա կողմից նշանակված պատասխանատու անձը:
5. Արյան բաղադրամասերի պետական պաշարների ստեղծման նպատակով բժշկական կազմակերպությունը «Մարդու արյան և դրա բաղադրամասերի դոնորության և փոխներարկումային բժշկական օգնության մասին» ՀՀ օրենքով սահմանված դոնորության կամավոր գործունեության սկզբունքի համաձայն հավաքագրում է արյան դոնորներ և ստեղծում արյան դոնորների ցանկ` համաձայն Ձև 1-ի:
6. Արյան դոնորների ցանկը տարեկան երկու անգամ ճշգրտվում և թարմացվում է սույն հավելվածի 4-րդ կետով սահմանված պատասխանատու անձի կողմից:
7. Արյան պետական պաշարների մեջ ներառվում են՝
8. փոխներարկման համար պիտանի արյան բաղադրամասեր (Հայաստանի Հանրապետության առողջապահության նախարարի 2012 թվականի օգոստոսի 7-ի թիվ 12-Ն հրամանով հաստատված արյան պարտադիր հետազոտությունների ցանկին, իրականացման կարգին ու մեթոդներին համապատասխան հետազոտված արյան բաղադրամասեր): Ընդ որում՝ արյան բաղադրամասերի մշտապես պահպանվող և թարմացվող նվազագույն ծավալը սահմանվում է.

ա. Հայաստանի Հանրապետության առողջապահության նախարարության «Պրոֆեսոր Ռ. Օ. Յոլյանի անվան արյունաբանական կենտրոն» փակ բաժնետիրական ընկերության համար (Այսուհետ` Արյունաբանական կենտրոն) առնվազն 100 պարկ արյան բաղադրամասեր` հետևյալ համամասնությամբ

|  |  |  |  |
| --- | --- | --- | --- |
| O(I)28 պարկ (28 %) | A(II)50 պարկ (50 %) | B(III)14 պարկ (14 %) | AB(IV)8 պարկ (8 %) |
| O(I)Rh+24 պարկ(87 %) | O(I)rh=4պարկ (13%) | A(II) Rh+43պարկ (87 %) | A(II) rh=7պարկ (13%) | B(III) Rh+12պարկ (87 %) | B(III) rh=2պարկ (13%) | AB(IV) Rh+7պարկ (87 %) | AB(IV) rh=1պարկ (13%) |

բ.սույն հավելվածի 2-րդ կետում նշված պահանջին համապատասխանող յուրաքանչյուր բժշկական կազմակերպության (բացառությամբ` Արյունաբանական կենտրոնի) համար առնվազն 25 պարկ արյան բաղադրամասեր` հետևյալ համամասնությամբ.

|  |  |  |  |
| --- | --- | --- | --- |
| O(I)7 պարկ (28 %) | A(II)12 պարկ (50 %) | B(III)4 պարկ (14 %) | AB(IV)2 պարկ (8 %) |
| O(I) Rh+6 պարկ (87 %) | O(I) rh=1պարկ(13%) | A(II) Rh+10պարկ (87 %) | A(II) rh=2պարկ (13%) | B(III) Rh+3պարկ (87 %) | B(III) rh=1պարկ (13%) | AB(IV) Rh+2պարկ (87 %) | AB(IV) rh=0պարկ (13%) |

Ընդ որում էրիթրոցիտային զանգվածի և թարմ սառեցված պլազմայի փոխհարաբերությունը պետք է լինի 1:1-ի:

1. արյան հավաքման համար պարկեր,
2. սառնարանային ցենտրիֆուգաներ,
3. կշեռք-ճոճանակներ,
4. արյան հավաքման պարկերի զոդիչներ,
5. թեստ-համակարգեր, ազդանյութեր և անհրաժեշտ պարագաներ արյան փորձանմուշների հետազոտման համար,
6. փոխներարկման համակարգեր,
7. ծախսանյութեր (քլորհեքսիդինի սպիրտային լուծույթ, սկարիֆիկատոր, սպիրտային անձեռոցիկ, բժշկական սպեղանի, էթիլ սպիրտ, բինտ, բամբակ, ֆիզիոլոգիական լուծույթ) և վիրաբուժական գործիքներ),
8. արյան բաղադրամասերի պահպանման համար նախատեսված հատուկ սառնարաններ և սառցարաններ,
9. արյան և արյան բաղադրամասերի տեղափոխման համար հատուկ արկղեր (կոնտեյներներ)` սառցային շղթան ապահովելու համար և փոխադրամիջոցի համար նախատեսված սառնարաններ (12V),
10. արյան և արյան բաղադրամասերի տեղափոխման համար համապատասխան ձայնային ու լուսային ազդանշաններով փոխադրամիջոցներ,
11. ռազմական դրության և արտակարգ իրավիճակների պայմաններում արյան հավաքման և արյան բաղադրամասերի ստացման գործընթացն անխափան կազմակերպելու համար ինքնուրույն էլեկտրամատակարարման սարքեր:

8. Սույն հավելվածի 2-րդ կետով սահմանված պահանջին համապատասխանող բժշկական կազմակերպությունները հիմք ընդունելով առողջապահության նախարարության հետ կնքված բնակչության առողջության պահպանման և բարելավման ծրագրերի շրջանակներում պետության կողմից անվճար և արտոնյալ պայմաններով տրամադրվող բժշկական օգնության և սպասարկման պայմանագրերը յուրաքանչյուր ամիս էլեկտրոնային փոստի միջոցով հաշվետվություն են ներկայացնում Արյունաբանական կենտրոն` սույն հավելվածի 7-րդ կետի 1-ին ենթակետի «բ» պարբերությամբ սահմանված արյան բաղադրամասերի քանակների առկայության վերաբերյալ` համաձայն Ձև 2-ի:

1. Սույն հավելվածի 8-րդ կետով սահմանված հաշվետվություններն ամփոփելուց հետո Արյունաբանական կենտրոնը եռամսյակային հաշվետվություն է ներկայացնում Հայաստանի Հանրապետության առողջապահության նախարարություն` հիմք ընդունելով առողջապահության նախարարության հետ կնքված բնակչության առողջության պահպանման և բարելավման ծրագրերի շրջանակներում պետության կողմից անվճար և արտոնյալ պայմաններով տրամադրվող բժշկական օգնության և սպասարկման պայմանագիրը:
2. Արյան բաղադրամասերը պահպանվում են Հայաստանի Հանրապետության առողջապահության նախարարի 2012 թվականի հունվարի 25-ի N 03-Ն հրամանով հաստատված արյան կամ դրա բաղադրամասերի որակական հատկանիշների ապահովման նպատակով հատուկ ջերմային և անվտանգության պայմաններում պահպանման կարգին համաձայն հատուկ սառցարաններում և սառնարաններում, ընդ որում էրիթրոցիտային զանգվածի պահպանման ժամկետը կախված է արյան հավաքման պարկում առկա կոնսերվանտից:
3. Արյան բաղադրամասերի պետական պաշարները մշտապես նորացվում են հետևյալ ժամկետներում` պահպանելով դրանց չնվազող քանակները:

1) էրիթրոցիտային զանգված` պիտանելիության ժամկետի 3/4-ը լրանալուց հետո,

2) թարմ սառեցված պլազմա` պիտանելիության ժամկետի 3/5-ը լրանալուց հետո,

3) արյան հավաքման, հետազոտման և փոխներարկման համար նախատեսված թեստ-համակարգերը, ազդանյութերը և ծախսանյութերը՝ պիտանելիության ժամկետի 2/3**-**ը լրանալուց հետո:

12. Սույն հավելվածի 11-րդ կետով սահմանված արյան բաղադրամասերի, թեստ-համակարգերի, ազդանյութերի և ծախսանյութերի պիտանելիության ժամկետները լրանալուց հետո պետական պաշարներն անցնում են բժշկական կազմակերպության տնօրինության տակ: Ընդ որում պետական պաշարների ստեղծման, պահպանման և նորացման գործընթացի ընթացքում արյան և դրա բաղադրամասերի պիտանելիության ժամկետները լրանալու հետ կապված ծախսերի համար պատասխանատու է բժշկական կազմակերպությունը:

13. Սույն հավելվածի 4-րդ կետով սահմանված պատասխանատու անձը պարտավոր է վերահսկել արյան պետական պաշարի սույն հավելվածի 7-րդ կետի 1-ին ենթակետով սահմանված ծավալի մշտական առկայությունը բժշկական կազմակերպությունում և պատասխանատու է հաշվետվությունների ներկայացման համար` սույն հավելվածի 8-րդ և 9-րդ կետերին համապատասխան:

***Ձև 1***

**ՑԱՆԿ**

**ԱՐՅԱՆ ԴՈՆՈՐՆԵՐԻ**

|  |  |  |  |  |  |  |  |
| --- | --- | --- | --- | --- | --- | --- | --- |
| Հ/Հ | Դոնորի անունը, ազգանունը, հայրանունը | Արյան խումբը և ռեզուս գործոնը | Ծննդյան օրը, ամիսը, տարին | Անձնագրի սերիան և համարը | Բնակության վայրը և հեռախոսը | Աշխատանքի վայրը, հեռախոսը | Էլեկտրոնային փոստ |
|  |  |  |  |  |  |  |  |
|  |  |  |  |  |  |  |  |

***Ձև 2***

**ՀԱՇՎԵՏՎՈՒԹՅՈՒՆ**

**ԱՐՅԱՆ ԲԱՂԱԴՐԱՄԱՍԵՐԻ ՊԱՇԱՐՆԵՐԻ ՎԵՐԱԲԵՐՅԱԼ**

 Բժշկական կազմակերպության անվանումը\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 « »\_\_\_\_\_\_\_\_\_\_\_\_\_\_ 20\_\_\_թ. դրությամբ առկա է

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | Արյան բաղադրամասիանվանում | O(I)Rh+ | A(II)Rh+ | B(III)Rh+ | AB(IV)Rh+ | O(I)rh= | A(II) rh= | B(III) rh= | AB(IV)rh= |
| 1 | Էրիթրոցիտային զանգված |  |  |  |  |  |  |  |  |
| 2 | Թարմ սառեցված պլազմա |  |  |  |  |  |  |  |  |

Բժշկական

Կազմակերպության տնօրենի անունը, ազգանունը \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ստորագրությունը \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_